Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4162

2. Megjegyzés.- A kapcsolt adatbázis révén rendelkezésre álló jellegzetesség-jegy információ biztosítható egy megfelelő hivatkozással ellátott különálló lapon. 5.8 Térkép-adat termék-előírás 5.8.1 A térképet képező adat készletről átfogó nyilatkozatot kell biztosítani adat termék előírások formájában, amely alapján a légi-navigációs felhasználó képes a térkép-adat terméket elemezni és meghatározni, hogy az teljesíti-e a felhasználási céljára (alkalmazására) vonatkozó követelményeket 5.8.2 A térkép-adat termék-előírás tartalmazza a következőket: egy áttekintőt, egy előírás tárgykört, egy adat termék-azonosítót, adat tartalmi információt, az alkalmazott vonatkoztatási rendszert, az adat minőségi követelményeket, és tájékoztatót az adat nyerésről, adat karbantartásról, adat ábrázolásról, valamint bármely rendelkezésre álló további információt, és a meta adatot. Megjegyzés.- A földrajzi információra vonatkozó követelményeket és az adat termék-előírás vázlatát az ISO 19131 szabványa írja le. 5.8.3 A térkép-adat termék-előírás áttekintője biztosítson egy kötetlen leírást a termékről és tartalmazzon általános tájékoztatást az adat termékről. A térkép-adat termék-előírás előírás tárgyköre tartalmazza a térkép fedés térbeli (vízszintes) terjedelmét. A térkép-adat termék-azonosító tartalmazza a termék megnevezését, egy rövid összefoglaló leírást a térkép tartalmáról és rendeltetéséről, valamint egy leírást a térkép által fedett földrajzi területről. 5.8.4 A térkép-adat termék-előírás adat tartalma egyértelműen azonosítsa a fedés és/vagy a látvány típusát, valamint adjon róluk rövid leírást. Megjegyzés.- A fedés geometria és funkciók sablonját az ISO 19123 szabványa tartalmazza. 5.8.5 A térkép-adat termék-előírás tartalmazzon az alkalmazott vonatkoztatási rendszert meghatározó információt. Ez tartalmazza a térbeli (vízszintes és függőleges) vonatkoztatási rendszert, és, ha alkalmazható, az időviszonyítási rendszert. A térkép-adat termék-előírás nevesítse az adat minőségi követelményeit. Ez foglaljon magába egy nyilatkozatot az egyezés elfogadható minőségi szintjeiről és a megfelelő adat minőségi intézkedésekről. E nyilatkozat öleljen fel minden adat minőségi elemet és adat minőségi rész-elemet, még akkor is, ha csak annyi a megállapítás, hogy az illető adat minőségi elem, vagy adat minőségi rész-elem nem alkalmazható. Megjegyzés.- Az ISO 19113 szabvány földrajzi információra vonatkozó minőségi elveket fogalmaz meg, míg az ISO 19114 szabvány minőség értékelő eljárásokat tárgyal. 5.8.6 A térkép-adat termék-előírás tartalmazzon nyilatkozatot az adat nyerésről, amely legyen egy általános leírás a térkép adat forrásairól és a térkép adat kinyeréshez alkalmazott folyamatokról. A térképadat termék-előírásban rendelkezni kell a térkép karbantartáshoz alkalmazott elvekről és kritériumokról is, ide értve a térkép termék frissítésének ütemezését. Kiemelt fontosságú legyen a térképre vitt akadály adat készlet karbantartásáról szóló információ és az akadály adat karbantartásban alkalmazott elvek, módszerek és kritériumok jelzése. 5.8.7 A térkép-adat termék-előírás tartalmazzon tájékoztatást az adat térképi ábrázolásának mikéntjéről, az 5.5.1.1. részletezésének megfelelően. A térkép-adat termék-előírás tartalmazzon információt az adat termék továbbításról is, szólva a továbbítási formátumról és az adat hordozójáról. 5.8.8 A térkép-adat termék-előírásba fel kell venni az alap térkép meta adat elemeit. A termék-előírásban nyilatkozni kell bármely egyéb biztosítandó meta adat tételről és azok formátumáról és kódolásáról.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes